ਕੇ ਕੇ (ਗਾਇਕ)
ਕ੍ਰਿਸ਼ਨਾਕੁਮਾਰ ਕੁੰਨਥ ਪੇਸ਼ਾਵਰ ਤੌਰ 'ਤੇ ਕੇ ਕੇ ਨਾਮ ਨਾਲ ਜਾਣਿਆ ਜਾਣ ਵਾਲਾ ਇੱਕ ਭਾਰਤੀ ਗਾਇਕ ਸੀ, ਜਿਸ ਨੇ ਹਿੰਦੀ, ਤਮਿਲ਼, ਤੇਲਗੂਕੰਨੜ ਅਤੇ ਮਲਿਆਲਮ ਭਾਸ਼ਾਵਾਂ ਅਤੇ ਫਿਲਮਾਂ ਵਿੱਚ ਗਾਇਆ। ਕੇ ਕੇ ਆਪਣੀ ਵਿਸ਼ਾਲ ਵੋਕਲ ਰੇਂਜ ਲਈ ਮਸ਼ਹੂਰ ਹੈ ਅਤੇ ਭਾਰਤ ਵਿੱਚ ਸਭ ਤੋਂ ਵੱਧ ਬਹੁਪੱਖੀ ਗਾਇਕ ਮੰਨਿਆ ਗਿਆ।

ਨਿੱਜੀ ਜੀਵਨ

ਕੇ ਕੇ ਦਾ ਜਨਮ ਦਿੱਲੀ ਵਿਖੇ ਹਿੰਦੂ-ਮਲਿਆਲੀ ਪਰਿਵਾਰ ਵਿੱਚ ਸੀ. ਐਸ. ਨਾਇਰ ਅਤੇ ਕੁਨਾਲਟ ਕਨਾਕਵਾਲੀ ਦੇ ਘਰ ਹੋਇਆ ਸੀ। ਬਾਲੀਵੁੱਡ ਵਿੱਚ ਸ਼ੁਰੂਆਂਤ ਕਰਨ ਤੋਂ ਪਹਿਲਾਂ ਕੇ ਕੇ 3,500 ਜਿੰਗਲ ਗਾ ਚੁੱਕਿਆ ਸੀ। ਉਹ ਦਿੱਲੀ ਦੇ ਮਾਊਂਟ ਸੇਂਟ ਮੈਰੀ ਸਕੂਲ ਦਾ ਵਿਦਿਆਰਥੀ ਹੈ ਅਤੇ ਉਸਨੇ ਕਿਰੋੜੀ ਮੱਲ ਕਾਲਜ, ਦਿੱਲੀ ਯੂਨੀਵਰਸਿਟੀ ਤੋਂ ਗ੍ਰੈਜ਼ੁਏਸ਼ਨ ਕੀਤੀ ਹੈ। ਉਸਨੇ 1999 ਦੇ ਕ੍ਰਿਕੇਟ ਵਰਲਡ ਕੱਪ ਦੌਰਾਨ ਭਾਰਤੀ ਕ੍ਰਿਕਟ ਟੀਮ ਦੇ ਸਮਰਥਨ ਲਈ ਜੋਸ਼ ਆਫ ਇੰਡੀਆ ਗਾਣੇ ਵਿੱਚ ਗਾਇਆ ਸੀ।

ਕੇ ਕੇ ਨੇ 1991 ਵਿੱਚ ਆਪਣੇ ਬਚਪਨ ਦੀ ਪ੍ਰੇਮਣ ਜਯੋਥੀ ਨਾਲ ਵਿਆਹ ਕੀਤਾ ਸੀ। ਉਨ੍ਹਾਂ ਦੇ ਪੁੱਤਰ ਨਕੁਲ ਕ੍ਰਿਸ਼ਨਾ ਕੁੰਨਥ ਨੇ ਉਸਦੇ ਐਲਬਮ ਜਮਸਫਰ ਵਿੱਚ "ਮਸਤੀ" ਗਾਣਾ ਗਾਇਆ ਸੀ। ਕੇ.ਕੇ. ਦੀ ਤਾਮਾਰਾ ਕੁੰਨਥ ਨਾਂ ਦੀ ਧੀ ਹੈ, ਕੇਕੇ ਅਨੁਸਾਰ, ਉਸਦੀ ਧੀ ਨੂੰ ਪਿਆਨੋ ਵਜਾਉਣਾ ਪਸੰਦ ਹੈ। ਕੇ ਕੇ ਕਹਿੰਦਾ ਹੈ ਕਿ ਉਸ ਦਾ ਪਰਿਵਾਰ ਉਸਦੀ ਊਰਜਾ ਦਾ ਸਰੋਤ ਹੈ।

ਹਵਾਲੇ

ਜਨਮ 1970
ਭਾਰਤੀ ਗਾਇਕ
ਭਾਰਤੀ ਸੰਗੀਤਕਾਰ
ਭਾਰਤੀ ਪੁਰਸ਼ ਗੀਤਕਾਰ